b'\n_START_ARTICLE_\nB\xc5\xabshehri tuumaelektrijaam\n_START_PARAGRAPH_\nB\xc5\xabshehri tuumaelektrijaam on tuumajaam Iraanis, B\xc5\xabshehri linna l\xc3\xa4histel, P\xc3\xa4rsia lahe \xc3\xa4\xc3\xa4res._NEWLINE_Jaama ehitamist alustati 1975. aastal Siemensi abiga, kuid tegevus seiskus 1979. aastal Iraani islamirevolutsiooni j\xc3\xa4rel. 1995. aastal s\xc3\xb5lmisid Iraan ja Venemaa kokkuleppe, mille kohaselt projekti pidi l\xc3\xb5pule viima Venemaa ettev\xc3\xb5te Atomstroieksport. T\xc3\xb6\xc3\xb6d takistasid tehnilised ja finantsraskused ning Iraani oletatava tuumarelvaprogrammi p\xc3\xa4rast muret tundvate l\xc3\xa4\xc3\xa4neriikide poliitiline surve._NEWLINE_Tuumajaama ametlik avamistseremoonia leidis aset 2010. aasta 21. augustil. 26. oktoobril 2010 alustati reaktori s\xc3\xbcdamiku t\xc3\xa4itmist tuumk\xc3\xbctusega._NEWLINE_Jaama esialgne v\xc3\xb5imsus saab olema 1000 MW. K\xc3\xa4ivitatakse \xc3\xbcks VVER-1000 t\xc3\xbc\xc3\xbcpi surveveereaktor._NEWLINE_Iraani presidendi s\xc3\xb5nul k\xc3\xa4ivitatakse jaam 2011. aasta l\xc3\xb5puks. Rahvusvahelise Aatomienergiaagentuuri poolt heaks kiidetud kokkuleppe kohaselt k\xc3\xa4itab jaama esimesed paar aastat Venemaa, mis varustab jaama ka k\xc3\xbctusega ja viib \xc3\xa4ra kasutatud k\xc3\xbctuse.'